Løkken (Jylland)

Løkken er en turist- og ferieby, som ligger i Vendsyssel på Nordjylland i Danmark. Stedet var opprinnelig et gammelt fiskevær, som hadde suksess med skutehandel. Byen har 1 638 innbyggere (2023) og er en del av Hjørring kommune i Region Nordjylland. Løkken ligger ved Jammerbugt i Skagerrak, sørvest for Hjørring og nord for Aabybro.

De eldste bosetningene i Løkken er fra slutten av 1600-tallet, men deretter utviklet byen seg til et viktig ladested for handelen mellom Vendsyssel og Sør-Norge, hvor korn, smør og kjøtt ble byttet mot tre og jern. Det finnes fortsatt pakkhus fra denne skutehandelen, som varte til omkring 1900.

Løkken ble også en viktig fiskerby, og var i perioder den tredje største ved den danske vestkysten. Omkring 1950 var det omkring 50 båter som ble trukket opp på stranden. Fiskermiljøet med molo, båtplass, signalmast, tjæreplass og redningshuset, som nå er museum for kystfiskeri, eksisterer fortsatt, men der er kun få fiskere igjen. Løkken var inntil Kommunalreformen (2007) en av hovedbyene i Løkken-Vrå kommune.

480 badehus har ligget som perler på en snor på Løkkens badestrand, men i august 2023 ble mange knust og skyllet vekk av stormen Hans.Ikoniske badehus skyllet vekk av storm I august 2025 da stormen FlorisStormen Floris, 2025, ''phys.org nærmet seg, lyktes det i tide å flytte 50 av de mest utsatte badehusene i sikkerhet. Flere stormer har erodert stranden som dermed har mistet høyde.Floris truer vestkysten, ''dr.dk

Mellom Løkken og Lønstrup ligger den 12 km lange Lønstrup klint. Klinten viser tydelig hvordan isbreen i siste istid skubbet jordlagene opp i skiver som dermed dannet morener foran breen.Lønstrup klint, ''visitnordvestkysten.dk 

Den 19 km lange og meget brede stranden sørover til Rødhus er åpen for bilkjørsel året rundt. Det er i tillegg til i Løkken også nedkjørsler i Blokhus, Grønhøj og Saltum. På grunn av den enkle tilgjengeligheten og den gode plassen tiltrekker strekningen et utall turister.
 Galleri 

 Referanser 

 Eksterne lenker 

 Løkken på Toppenafdanmark.dk
 Løkken strandhus i arkitekturbilleder.dk

Kategori:Byer i Region Nordjylland
Kategori:Hjørrings geografi
Kategori:Havnebyer i Danmark
Kategori:Havnebyer ved Skagerrak
Kategori:Artikler i sjøfart-prosjektet